Neuvoston päätöslauselma, annettu 23 päivänä marraskuuta 1995, passitusmenettelyjen tietokoneistamisesta



Virallinen lehti nro C 327 , 07/12/1995 s. 0002 - 0003



NEUVOSTON PÄÄTÖSLAUSELMA, annettu 23 päivänä marraskuuta 1995, passitusmenettelyjen tietokoneistamisesta (95/C 327/02) EUROOPAN UNIONIN NEUVOSTO, joka ottaa huomioon Euroopan yhteisön perustamisopimuksen, sekä katsoo, että passitusmenettelyt ovat kauppapolitiikan välttämättömiä välineitä kansainvälisen kauppavaihdon moitteettoman toiminnan kannalta, yhteisön alueella käytössä olevat pääasialliset passitusmenettelyt ovat yhteisön passitusmenettely, yhteinen passitusmenettely, joka on yhteisestä passitusmenettelystä 21 päivänä toukokuutta 1987 tehdyn yleissopimuksen (1) perusteella yhteisön passitusmenettelyn muoto EFTA-valtioissa, sekä vuoden 1975 TIR-yleissopimuksen mukainen maantiekuljetusten passitusmenettely, kansalliset tullihallinnot yksin vastaavat hallinnollisista tarkastuksista ja passitusmenettelyjen hallinnoinnista, passitusmenettelyjen asianmukainen hallinnointi edellyttää tiivistä yhteistyötä yhteisön jäsenvaltioiden hallintojen välillä, jäsenvaltioiden ja komission välillä sekä näiden ja muiden kansainvälisiä passitusmenettelyjä säätelevien sopimusten osapuolten välillä, kauppasuhteiden kehittyminen Keski- ja Itä-Euroopan maiden kanssa on huomattavasti lisännyt passitusmenettelyjen käyttöä tavarainkuljetuksessa näiden alueiden ja yhteisön välillä, järjestelmä tuottaa nykyisellään noin 18 miljoonaa passitusilmoitusta vuosittain; valtaosa tullilaitoksista ei pian pysty käsittelemään enempää, ja sen seurauksena yksinomaan kirjoitettuihin asiakirjoihin ja käsikäyttöiseen järjestelmään perustuva valvonta tulee yhä vaikeammaksi, passitusmenettelyihin liittyy vakavia petosilmiöitä erityisesti arkojen tuotteiden osalta, joista on tullut merkittävien rikollisverkostojen ensisijainen kohde; tämä aiheuttaa paitsi huomattavia tulonmenetyksiä jäsenvaltioille ja yhteisölle myös vakavaa taloudellista vahinkoa laittomasta kilpailusta, joka on seurausta yhteisön toimenpiteiltä välttyvän laittoman kauppatavaran markkinoille saattamisesta, mikä ilmenee selvästi komission Euroopan parlamentille ja neuvostolle 29 päivänä maaliskuuta 1995 antamasta tiedonannosta, valitusten määrä lisääntyy tämän asiaintilan sekä epävarmuuden vuoksi, jota kokevat rehelliset taloudelliset toimijat, jotka joutuvat kantamaan petosten ja passitusmenettelyissä pakosta käyttöön otettujen rajoitusten seuraukset, ongelmat voivat muuttua entistä vaikeammiksi, kun otetaan huomioon ensi vaiheessa niin sanottuja Visegrad-ryhmän maita heinäkuusta 1996 koskevaksi suunniteltu yhteisen passitusmenettelyn tuleva laajentaminen muihin Keski- ja Itä-Euroopan maihin, tässä tilanteessa tärkein toimenpide keskipitkällä aikavälillä on passitusmenettelyjen tietokoneistaminen, passitusmenettelyjen tietokoneistamisen avulla on voitava tehostaa menettelytapoja, luoda parhaat keinot petosten toteamiseksi ja estämiseksi tehokkaammalla tavalla sekä parantaa taloudellisten toimijoiden käytössä olevia välineitä, on yhteisön asia varmistaa edellä mainittujen menettelyjen tehokas ja pysyvä hallinnointi takaamalla korkeatasoisten tullitarkastusten toimittaminen sekä valvoa sisämarkkinoiden toiminnan tehokkuutta menettämättä kauppavaihdon helpottamisen tuomia etuja, ja tietokoneistetun passitusjärjestelmän toteuttaminen edellyttää sekä jäsenvaltioiden että yhteisön taholta inhimillisten voimavarojen sitomista ja investointien tekemistä, mikä on kunkin varainhoitovuoden osalta otettava ajallaan huomioon, kunnes passitusmenettelyt on tietokoneistettu, on syytä soveltaa uusinta tullaustekniikkaa nykyisten menettelyjen toiminnan parantamiseksi, TUNNUSTAA, että passitusmenettelyjen tietokoneistaminen on keskipitkällä aikavälillä tärkein keino tartuttaessa niihin vakaviin ongelmiin, jotka tällä hetkellä haittaavat järjestelmää, ja että näin ollen on syytä pitää sen toteuttamista ehdottoman ensisijaisena, KEHOTTAA komissiota jatkamaan toimivaltansa puitteissa työtä tietokoneistettujen passitusmenettelyjen tehokkaaksi toteuttamiseksi kaikkialla yhteisön alueella pitämällä niitä ensisijaisena tavoitteena ja myöntämällä tarvittavat varat ja inhimilliset voimavarat, KEHOTTAA jäsenvaltioita, siinä tapauksessa etteivat ne ole vielä tehneet sitä, myöntämään tarvittavat varat ja inhimilliset voimavarat tietokoneistetun passitusjärjestelmän asianmukaiseksi käyttöönottamiseksi mahdollisimman pian ja viimeistään vuonna 1998, KEHOTTAA jäsenvaltioita ja komissiota olemaan tiiviissä yhteistyössä ja sovittamaan yhteen ponnistuksensa yhteisten tavoitteiden toteuttamiseksi ja käyttämään myös uusinta tullaustekniikkaa kuten riskianalyysia ja tilintarkastukseen perustuvia valvontatoimia. (1) EYVL N:o L 226, 13.8.1987, s. 2